(இதன் பொருள்) இல்வாழ்வான் என்பான் = இல்லறத்தோடு கூடி வாழ்வானென்று சொல்லப்படுவான்;  இயல்புடைய மூவர்க்கும் நல்லாற்றின் நின்ற துணை = அறவியல்பினையுடைய ஏனை மூவர்க்கும், (அவர் செல்லும்) நல்லொழுக்க நெறிக்கண் நிலைபெற்ற துணையாம். பரிமேலழகர் உரை விளக்கம் 'இல்' லென்பது, ஆகுபெயர். 'என்பா' னெனச் செயப்படுபொருள், வினைமுதல்போலக் கூறப்பட்டது. ஏனைமூவராவார், ஆசாரியனிடத்தினின்று ஓதுதலும் விரதங்காத்தலுமாகிய பிரமசரிய ஒழுக்கத்தானும்❖, இல்லைவிட்டுத் தீயோடு வனத்தின்கட் சென்று மனையாள் வழிபடத் தவஞ்செய்யும் ஒழுக்கத்தானும்@, முற்றத்துறந்த யோகவொழுக்கத்தானு$மென இவர்; இவருள் முன்னையிருவருரையும் பிறர்மதம் மேற்கொண்டு கூறினார். இவர், இவ்வொழுக்கநெறிகளை முடியச் செல்லுமளவும் அச்செலவிற்குப் பசி நோய் குளிர் முதலியவற்றான் இடையூறு வாராமல் உண்டியும் மருந்தும் உறையுளும் முதலிய உதவி அவ்வவ் நெறிகளின் வழுவாமற் செலுத்துதலான், 'நல்லாற்றின் நின்ற துணை' யென்றார். திருக்குறள் 42 (துறந்தார்க்குந்)